Бисенија Терешченко
Бисенија Терешченко (1974) српски је сликар.

Биографија 
Рођена је у Београду, где је 2000. године дипломирала на Факултету ликовних уметности, смер сликарство у класи професора Славољуба Чворовића и магистрирала зидно сликарство, циклус мозаика на тему „Монументално у бајкама и мозаику”.

Излагала је на многим самосталним и групним изложбама у Србији, док се њени мозаици налазе на многим сакралним грађевинама и јавним установама као и Тоскани, Трсту и Београду у приватним вилама.

Приликом посете председника Русије, Владимира Путина Србији, председник Србије, Томислав Николић је у виду дрзавничког поклона, уручио госту мозаичку икону Пресвете богогодице коју је израдила Бисенија Терешченко.

Самосталне изложбе 
 Галерија ФЛУ, Београд
 Галерија СКЦ, Нови Београд
 Народни музеј, Пожаревац
 Галерија „Капор”, Мећавник
 Галерија РТС, Београд
 Модерна галерија, Горњи Милановац

Самостални ауторски радови

Сакралне грађевине 
 Црква св. Петке у Банатском Двору – мозаик на улазном порталу
 Црква св. Петке у Романовцима – мозаик на улазном порталу
 Црква св. Ђорђа на Романији – мозаик на улазном порталу.
 Црква Рођења Пресвете Богородице, Београд – мозаик на западној фасади.
 Црква св. Арханђела Гаврила у Камендолу

Јавни објекти 
 Тржни центар „Миленијум” – Београд, мозаик постављен у ентеријеру.
 Ресторан „Калемегданска тераса” – серија мозаика у ентеријеру.
 Кафе „Окно”, Београд – мозаик у екстеријеру
 Вишеград, Андрићград, мозаик на фасади биоскопа (30м2)
 Наградни трофеји на фестивалу Кустендорф – дизајн и израда камених јаја са уграђеном мозаичком минијатуром.
 Осликала дрвене бабушке које су уручиване као награде за први Бољшој фестивал на Мећавнику.
 Осликала ентеријер пекаре у Андрићграду.
 Вишеград, Андрић град, мозаик на тему Младе Босне којим је обележена стогодишњица Видовдана (30m²)

Награде 
 Награда за мозаик Факултета ликовних уметности Београд
 Прва награда на Бијеналу мозаика у СКЦ-у Нови Београд

Извори

Спољашње везе 
 Званична Интернет презентација 

Рођени 1974.
Уметници из Београда
Српски сликари